
ЗАПОВЕД

№ РД- 146 / 27.08.2025 г.

На основание чл. 44, ал. 2 от ЗМСМА, чл. 6, ал. 1, букви д), е), и) и к) и чл. 26, ал. 2 и ал. 4 от Закона за нормативните актове

Н А Р Е Ж Д А М :

Да се представи Проект на решение за изменение на Наредба № 1 за опазване на обществения ред на територията на община Земен, приета с Решение № 308/25.07.2017 г, по Протокол  № 33/25.07.2017 г. на Общински съвет Земен, за публично обсъждане. Публичното обсъждане да се проведе на 15.09.2025 г. (понеделник) от 14:30 часа в заседателната зала на Община  – ул. „Земенски манастир“ № 20, ет. 2
Публичното обсъждане да се организира от Стоян Стоянов –Секретар на Община Земен.
Заповедта и Проекта на решение за изменение на Наредба № 1 за опазване на обществения ред на територията на община Земен, както и мотивите и частичната оценка на въздействието да се публикуват на интернет страницата на Община Земен, най-малко 14 дни преди датата на публичното обсъждане. Копие от поканата да се обяви на информационното табло в сградата на общинската администрация и на подходящо общодостъпно място в населените места на територията на общината.
Писмените предложения по Проекта на решение за изменение на Наредба № 1 за опазване на обществения ред на територията на община Земен да постъпват в Центъра за административно обслужване или на и-мейл адрес: obshtina_zemen@abv.bg до 17:00 часа на 12.09.2025 г.

Контрол по изпълнението на заповедта ще осъществявам лично.


КМЕТ НА ОБЩИНА ЗЕМЕН
МИХАИЛ ЗЛАТАНОВ ---------------п-------------- *Заличено на осн. чл. 2 от ЗЗДЛ във връзка с Регламент ЕС 2016/679.

